
Volikogu otsuse eelnõu esitamine
Otsuse „Narva Lastekodu Narva linna munitsipaalomandisse üleandmisega nõustumine ning volituse andmine Narva Linnavalitsusele läbirääkimiste käivitumiseks Vabariigi Valitsusega Narva Lastekodu üleandmise protsessi tingimuste osas” eelnõu.

Otsus kehtestatakse vastavalt Kohaliku omavalitsuse korralduse seaduse § 22 punkt 34

Narva Linnavalitsus otsustab:

1. Esitada Narva Linnavolikogusse läbivaatamiseks ja kinnitamiseks otsuse „Narva Lastekodu Narva linna munitsipaalomandisse üleandmisega nõustumine ning volituse andmine Narva Linnavalitsusele läbirääkimiste käivitumiseks Vabariigi Valitsusega Narva Lastekodu üleandmise protsessi tingimuste osas” eelnõu.

2. Volitada abilinnapead Aleksander Ljudvig antud küsimust Narva Linnavolikogus ette kandma.

Narva Lastekodu Narva linnale üleandmisega nõustumine ning volituse andmine Narva Linnavalitsusele läbirääkimiste käivitumiseks Vabariigi Valitsusega Narva Lastekodu üleandmise protsessi tingimuste osas.
Otsus kehtestatakse vastavalt Kohaliku omavalitsuse korralduse seaduse § 22 punkt 34

1. Asjaolud ja menetluse käik.

27. veebruari 2004. a Vabariigi Valitsuse korraldusega nr 131-k oli kinnitatud Vabariigi Valitsuse 2004. aasta tööplaan. Vastavalt tööplaanile Koalitsioonilepingu alusel (osa Toimetulekupoliitika punktid 1.1 ja 3.4) Sotsiaalministeerium 2004.a märtsis töötas välja Hoolekandekontseptsiooni. Hoolekandekontseptsiooni alusel (punkt 5.3.1) keskvõim annab lastekodud ja üldtüüpi hooldekodud üle kohalikele omavalitsustele. Eakate hoolekande korraldamine on juba täna kohaliku omavalitsuse kohustus, laste hoolekande korraldamine saab selleks tulevikus. Seega on mõttekas asutused, kui üks võimalik institutsioon, mida saab kasutada klientide hoolekandeliste vajaduste rahuldamiseks, samuti üle anda kohalikele omavalitsustele. 

Sama Hoolekandekontseptsioonist järeldub, et soodustamaks asutuste vastuvõtmist tagatakse riigieelarvest vahendid tänapäevasel kontseptsioonil põhineva hoolekandeasutuse ehitamiseks. Asutus kuuluks ühele kohalikule omavalitusele, kuid haldamisel võiksid osaleda ka teised piirkonna omavalitsused makstes osalustasu või ostes teenust. 

Üleandmise negatiivseteks külgedeks on see, et: kohalikud omavalitsused ei ole huvitatud asutuste ülevõtmisest ning Riigil puuduvad rahalised vahendid vajaminevateks investeeringuteks. Positiivseteks külgedeks on see, et:

· Riigi kaasabil tagatakse kohalikule omavalitsusele rahalised vahendid hoone kaasajastamiseks;

· Riik vabaneks mitme asutuse ülalpidamiskohustest;

· Asutusele tekib tema tulevikust ning arengust hooliv omanik.

Hoolekandekontseptsiooni järgi Riigi omandisse peavad jääma ainult puuetega lastele või mõnele kitsale, spetsiifilist teenust vajavale kliendigrupile suunatud lastekodud ja psüühiliste erivajadustega inimeste hoolekandeasutused. Riigile allesjäävate lastekodude puhul oleks mõttekas rakendada üle-eestilise sihtasutuse skeemi ja erihooldekodude puhul toimealapõhist mudelit.

Hoolekandekontseptsioonis on toodut ka mainitud muudatuste elluviimiseks vajalikud kulutused aastatel 2005 – 2007. Hädavajalikud investeeringud lastekodude ja üldtüüpi hooldekodude üleandmise ettevalmistamiseks, sh kinnitute hindamisega seotud kulud on 186 600 000 krooni.

Seoses lastekodude üleandmisega iga omavalitsus peab otsustama, kas tema on nõus lastekodu endale võtma või mitte. Kui otsus on positiivne, siis peab olema täpsustatud üleantava teenuse maht (s.o mitu last on omavalitsus nõus üleantavas lastekodus ülal pidada, kusjuures optimaalne laste arv ühe lastekodu jaoks on 40).

Praegu on Narva Lastekodus 51 last, nendest 46 on Narva linna lapsed. Kokku üle Eesti riiklikes lastekodudes (Narva Lastekodu k.a.) on 81 Narva linna last. Seega Narva Lastekodu on üks suurematest lastekodudest üle Eesti. Lähtudes sellest on paratamatu otsus Narva linnal võtta vastu lastekodu riigilt.

Lastekodu vastuvõtmisel riigilt Narva linn peab asutama munitsipaalasutuse või linna osalusega sihtasutuse või mittetulundusühingu (vastavalt mainitud kolmepoolsele kokkuleppele), mis vastavalt Kohaliku omavalitsuse korralduse seaduse § 22 punktidele 25 ja 34 on volikogu pädevuses.
2. Õiguslikud alused.

Kohaliku omavalitsuse korralduse seaduse § 22 punkt 34 alusel  volikogu ainupädevusse kuulub valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine.
3. Otsus.

1) Nõustuda täna riigile kuuluva Narva Lastekodu Narva linnale üleandmisega lähtudes lastearvust 50 last.

2) Volitada Narva Linnavalitsust käivitada läbirääkimised lastekodu üleandmise tingimuste  osas edasivolitamise õigusega kohaliku omavalitsuse  asutusele.
4. Vaidlustamine.

Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted.

Käesolev korraldus jõustub seadusega sätestatud korras.

Mihhail Stalnuhhin

Esimees

